Πανελλήνιο πρωτάθλημα υδατοσφαίρισης ανδρών 1946

Το πανελλήνιο πρωτάθλημα πόλο του έτους 1946 διεξήχθη κατά το τετραήμερο 12 ως 15 Σεπτεμβρίου στο Ολυμπιακό κολυμβητήριο στην Αθήνα, παράλληλα με τους Πανελλήνιους κολυμβητικούς αγώνες. Στο πρωτάθλημα αγωνίστηκαν 7 ομάδες. Πρωταθλήτρια αναδείχθηκε για έβδομη φορά η ομάδα του ΝΟ Πάτρων.

 Σύμφωνα με το φύλλο της 11/9 της εφημερίδας "Ελευθερία", στο πρωτάθλημα επρόκειτο να συμμετάσχουν δέκα ομάδες. Αυτές χωρίστηκαν με κλήρωση σε τρεις ομίλους (επικεφαλής κάθε ομίλου ορίστηκαν οι ομάδες ΝΟ Πατρών, Ολυμπιακός και ΑΟ Παλαιού Φαλήρου): Α' όμιλος: Ν.Ο. Πατρών, Εθνικός Πειραιώς, Ηρακλής Θεσσαλονίκης, ΠΑΟΚ. Β' όμιλος: Ολυμπιακός, Ν.Ο. Βόλου, Ν.Ο. Μυτιλήνης. Γ' όμιλος: ΑΟ Παλαιού Φαλήρου, Άρης Θεσσαλονίκης, Ν.Ο. Πειραιώς.Στα φύλλα των επόμενων ημερών δεν αναφέρονται αγώνες των συλλόγων ΠΑΟΚ και ΝΟ Βόλου, οι οποίοι δεν προσήλθαν. Με βάση τις συναντήσεις των υπολοίπων οκτώ ομάδων, φαίνεται ότι χωρίστηκαν εκ νέου, αυτή τη φορά σε δύο ομίλους των τεσσάρων ομάδων: Α' όμιλος: Ν.Ο. Πατρών, Ολυμπιακός, Ν.Ο. Μυτιλήνης, Ηρακλής Θεσσαλονίκης. Β' όμιλος: ΑΟ Παλαιού Φαλήρου, Εθνικός Πειραιώς, Άρης Θεσσαλονίκης, Ν.Ο. Πειραιώς.Μετά την πρώτη φάση, οι δύο πρώτες ομάδες κάθε ομίλου σχημάτισαν έναν νέο ενιαίο όμιλο, μεταφέροντας το αποτέλεσμα του αγώνα που έδωσαν στην πρώτη φάση. Οι δύο πρώτες ομάδες του ομίλου αγωνίστηκαν στο μεγάλο τελικό, όπου αναδείχθηκε η πρωταθλήτρια ομάδα για το έτος 1946. 12 Σεπτεμβρίου 1946. Κατά την α' ημέρα διεξήχθησαν τέσσερις αγώνες, δύο (ένας τρίτος προγραμματισμένος αγώνας δεν διεξήχθη καθώς δεν προσήλθε ο ΝΟ Πειραιώς) κατά το πρωινό πρόγραμμα των πανελλήνιων αγώνων και δύο ακόμα κατά το απογευματικό πρόγραμμα. Ολυμπιακός-Ηρακλής Θεσσαλονίκης 2-1 Εθνικός Πειραιώς-ΑΟ Παλαιού Φαλήρου 2-1 Άρης Θεσσαλονίκης-ΝΟ Πειραιώς 2-0 άνευ αγώνα ΝΟ Πατρών-ΝΟ Μυτιλήνης 3-1 Εθνικός Πειραιώς-Άρης Θεσσαλονίκης 4-0 13 Σεπτεμβρίου 1946. Κατά την β' ημέρα διεξήχθησαν τρεις αγώνες, ενώ δύο ακόμα προγραμματισμένοι αγώνες κατοχυρώθηκαν άνευ αγώνα καθώς δεν προσήλθαν ΝΟ Πειραιώς και Ηρακλής. ΝΟ Μυτιλήνης-Ηρακλής Θεσσαλονίκης 6-2 Ολυμπιακός-ΝΟ Πατρών 2-0 Εθνικός Πειραιώς-ΝΟ Πειραιώς 2-0 άνευ αγώνα ΑΟ Παλαιού Φαλήρου-Άρης Θεσσαλονίκης 3-2 ΝΟ Πατρών-Ηρακλής Θεσσαλονίκης 2-0 άνευ αγώνα 14 Σεπτεμβρίου 1946. Κατά την γ' ημέρα διεξήχθησαν τέσσερις αγώνες. Κατά το πρωινό πρόγραμμα διεξήχθη ο τελευταίος αγώνας της προκριματικής φάσης, ενώ στον δεύτερο προγραμματισμένο αγώνα Παλαιού Φαλήρου-ΝΟ Πειραιώς, δεν προσήλθε η ομάδα του Πειραιά. Ολυμπιακός-ΝΟ Μυτιλήνης 2-0 ΑΟ Παλαιού Φαλήρου-ΝΟ Πειραιώς 2-0 άνευ αγώναΜετά τους τελευταίους αγώνες, προέκυψε η τελική κατάταξη των προκριματικών ομίλων: Οι δύο πρώτες ομάδες κάθε ομίλου σχημάτισαν ένα νέο όμιλο στην ημιτελική φάση, όπου μετέφεραν το αποτέλεσμα τους μεταξύ τους αγώνα (Ολυμπιακός-ΝΟΠ 2-0 και Εθνικός-ΑΟΠΦ 2-1). Κατά το απογευματινό πρόγραμμα των αγώνων της ημέρας, διεξήχθησαν οι πρώτοι αγώνες της ημιτελικής φάσης, καθώς κι ένας αγώνας κατάταξης (πέμπτης και έκτης θέσης). Ολυμπιακός-Εθνικός Πειραιώς 4-2 ΝΟ Πατρών-ΑΟ Παλαιού Φαλήρου 1-0 ΝΟ Μυτιλήνης-Άρης Θεσσαλονίκης 5-0 15 Σεπτεμβρίου 1946. Κατά την δ' ημέρα διεξήχθησαν τρεις αγώνες, οι δύο τελευταίοι της ημιτελικής φάσης, και μετά την ολοκλήρωση της διεξήχθη ο μεγάλος τελικός στον οποίο προκρίθηκαν οι ομάδες που κατέλαβαν τις δύο πρώτες θέσεις του ομίλου. Ολυμπιακός-ΑΟ Παλαιού Φαλήρου 2-0 άνευ αγώνα ΝΟ Πατρών-Εθνικός Πειραιώς 3-2Και η τελική κατάταξη του ημιτελικού ομίλου: Ολυμπιακός 3 νίκες. ΝΟ Πατρών 2 νίκες-1 ήττα. Εθνικός Πειραιώς 1 νίκη-2 ήττες. ΑΟ Παλαιού Φαλήρου 3 ήττες.Μεγάλος τελικός: ΝΟ Πατρών-Ολυμπιακός 4-3Η εξέλιξη του σκορ: 1-0, 1-1, 2-1, 3-1, 3-2, 4-2, 4-3. Ο ΝΟ Πατρών διατήρησε τον τίτλο του πρωταθλητή Ελλάδας, τον οποίο κρατούσε από το 1937. Η επιτυχία του θεωρήθηκε σπουδαία, καθώς μετά την ήττα του στην προκριματική φάση με 0-2 από τον Ολυμπιακό, αυτός θεωρήθηκε το μεγάλο φαβορί των αγώνων. Μάλιστα την ημέρα του τελικού, ο ΝΟΠ έδωσε πρώτα μια σκληρή μάχη εναντίον του Εθνικού η οποία έκρινε την πρόκριση στον τελικό, ενώ ο Ολυμπιακός παρουσιάστηκε ξεκούραστος καθώς στον δικό του αγώνα δεν προσήλθε ο αντίπαλός του. Τελική κατάταξη Ν.Ο. Πατρών, πρωταθλήτρια υδατοσφαίρισης 1946. Ολυμπιακός Εθνικός Πειραιώς ΑΟ Παλαιού Φαλήρου Ν.Ο. Μυτιλήνης Άρης Θεσσαλονίκης Ηρακλής Θεσσαλονίκης Ν.Ο. Πειραιώς